**ITB/RIBJ/TGH Smart-ED loyihasi**

**Loyiha raqami:UZB–1041**

**Loyiha nomi: “O‘zbekiston Respublikasida ta’lim sifati va samaradorligini oshirish” loyihasi**

**Maktablar qurilishi uchun batafsil loyiha hujjatlarini ishlab chiqishga**

**TEXNIK TOPSHIRIQ**

# KIRISH

O‘zbekiston Respublikasi Prezidentining 2019-yil 5-martdagi PQ-4224-son *“Islom taraqqiyot banki guruhi va Arab muvofiqlashtirish guruhi jamg‘armalari bilan sheriklikni yanada kengaytirish va chuqurlashtirish
chora-tadbirlari to‘g‘risida”*gi qarori hamda 2022-yil 11-maydagi PF-134-son *“2022 – 2026-yillarda maktab ta’limini rivojlantirish bo‘yicha milliy dasturni tasdiqlash to‘g‘risida”*gi farmoniga muvofiq, O‘zbekiston Respublikasi Maktabgacha va maktab ta’limi vazirligi (MMTV) tomonidan **“O‘zbekiston Respublikasida ta’lim sifati va samaradorligini oshirish” loyihasi** amalga oshirilmoqda.

Ushbu strategik tashabbusni amalga oshirishni qo‘llab-quvvatlash maqsadida O‘zbekiston Respublikasi hukumati Islom taraqqiyot bankidan (ITB) moliyalashtirishni rejalashtirgan. Mazkur loyiha **ITB**, **Rivojlanish uchun islom birdamlik jamg‘armasi (RIBJ)** hamda **Ta’lim bo‘yicha global hamkorlik (TGH) tashkiloti** tomonidan **moliyalashtiriladi**, loyiha uchun ajratilgan umumiy moliyalashtirish qiymati **200 million AQSH dollarini** tashkil etadi.

Loyihaning **ijro etuvchi agentligi O‘zbekiston Respublikasi MMTV belgilangan. MMTV xalqaro rivojlanish hamkorlari – jumladan, ITB, Osiyo taraqqiyot banki (OTB), Jahon banki (JB),** AQSH xalqaro taraqqiyot agentligi **(USAID), BMTning Bolalar jamg‘armasi (UNICEF), Birlashgan millatlar tashkilotining Ta’lim, fan va madaniyat masalalari bo‘yicha tashkiloti (UNESCO),** Koreya xalqaro hamkorlik agentligi **(KOICA),** Yaponiya xalqaro hamkorlik agentligi **(JICA), Turkiya hamkorlik va muvofiqlashtirish agentligi, Yevropada xavfsizlik va hamkorlik tashkiloti (YEXHT) va Saudiya taraqqiyot jamg‘armasi (STJ) tomonidan qo‘llab-quvvatlangan yirik ta’lim loyihalarini amalga oshirishda katta tajribaga ega.**

Ijro etuvchi agentlik **MMTV** loyihaning **amaliy, texnik va moliyaviy boshqaruvi uchun to‘liq mas’uliyatni** o‘z zimmasiga oladi. Jumladan, qurilish ishlarining milliy me’yor va standartlarga muvofiqligini ta’minlash hamda jihozlarni xarid qilish va yetkazib berish bo‘yicha texnik tavsiflarga rioya etilishini nazorat qilishni o‘z ichiga oladi.

Loyihani amalga oshirish jarayoni **Loyihani amalga oshirish guruhi (LAOG)** va **konsultantlar jamoasi** tomonidan qo‘llab-quvvatlanadi. Bundan tashqari, **UNICEF** va **UNESCO** loyihaga texnik yordam ko‘rsatadi hamda loyiha faoliyatining kundalik bajarilishida ishtirok etadi. Loyihani umumiy muvofiqlashtirish va strategik nazoratni ta’minlash maqsadida **MMTV vaziri raisligida Loyihani boshqarish ofisi** tashkil etiladi. Ushbu qo‘mita loyiha ijrosini monitoring qiladi va amalga oshirish jarayonida yuzaga keladigan muammolarni hal etishga ko‘maklashadi.

# LOYIHANING MAQSADI

### Loyihaning maqsadi — **ta’lim muhitini yaxshilash** va **inklyuziv, kompetensiyalarga asoslangan ta’lim tizimini barqaror joriy etishga xizmat qiluvchi tizimli islohotlarni qo‘llab-quvvatlash** orqali O‘zbekiston bo‘ylab o‘quvchilarning o‘zlashtirish ko‘rsatkichlarini oshirishdan iboratdir.

### Strategik uyg’unlik

Loyiha O‘zbekiston Respublikasining quyidagi asosiy strategik hujjatlari bilan uyg‘unlikda amalga oshiriladi:

* **“Ta’lim to‘g‘risida”gi Qonun**;
* **Milliy ta’lim tizimi konsepsiyasi**;
* **“O‘zbekiston – 2030” milliy rivojlanish strategiyasi**;
* **2023–2026-yillarda ta’lim tizimini isloh qilish bo‘yicha Yo‘l xaritasi**.

Ushbu hujjatlar ta’lim sohasida keng qamrovli islohotlar uchun ustuvor yo‘nalishlarni belgilab beradi. Jumladan, quyidagilar shular jumlasidandir:

* uzluksiz ta’lim tizimi mazmunini **modernizatsiya** **qilish**, shuningdek, pedagog kadrlarni tayyorlash, qayta tayyorlash va ularning malakasini oshirishni takomillashtirish;
* **pedagogik metodlarni takomillashtirish** va bosqichma-bosqich individual (shaxsga yo‘naltirilgan) o‘qitish yondashuvlarini joriy etish;
* maktabgacha va maktab ta’limiga **zamonaviy axborot-kommunikatsiya texnologiyalari va innovatsiyalarni** integratsiya qilish;
* ta’lim muassasalarining **moddiy-texnik infratuzilmasini rivojlantirish** va byudjet mablag‘laridan foydalanish samaradorligini oshirish;
* yoshlarning rivojlanishi va bandligini ta’minlash maqsadida **norasmiy va maktabdan tashqari ta’lim** shakllarini rivojlantirish;
* davlat-xususiy sheriklik (DXSh) mexanizmlari orqali **ta’limda sog‘lom raqobat** muhitini shakllantirish;
* o‘quv imkoniyatlarini kengaytirish va yoshlar salohiyatini rivojlantirishga qaratilgan **“Beshta tashabbus” milliy dasturini** amalga oshirish;
* **davlat ta’lim tizimi xodimlari** uchun bosqichma-bosqich ish haqlarini oshirish, **moddiy rag‘batlantirish** va ijtimoiy himoya choralarini kuchaytirish orqali **o‘qituvchilarning motivatsiyasini oshirish**.

## *****Asosiy maqsadlar va faoliyatlar*****

Loyihada yuqorida qayd etilgan ustuvor yo‘nalishlarni quyidagi chora-tadbirlar orqali amalga oshirish rejalashtirilgan:

* **58 ta zamonaviy umumiy o‘rta maktablarni qurish**, ularni tegishli mebel va raqamli texnologiyalar bilan to‘liq jihozlash;
* maktabgacha va maktab ta’limi tizimlarini **milliy va xalqaro standartlarga** muvofiq isloh qilish;
* maktabgacha va maktab ta’limi uchun **milliy o‘quv dasturlarini qayta ko‘rib chiqish va modernizatsiya qilish**;
* maktabgacha ta’lim tizimida **Erta bolalik ta’limi va rivojlanish standartlarini** ishlab chiqish va joriy etish;
* **inklyuziv ta’lim amaliyotlarini** umumiy o‘rta ta’lim tizimiga **integratsiya qilish**;
* inklyuziv ta’lim bo‘yicha **milliy kontseptual va dasturiy-huquqiy asoslarni ishlab chiqish;**
* pedagog kadrlar malakasini oshirish tizimini **Uzluksiz kasbiy rivojlanish** modeliga o‘tkazish orqali transformatsiya qilish;
* o‘qituvchilar uchun **milliy mentorlik tizimini** loyihalash va joriy etish;
* maktabgacha va maktab ta’limi uchun **kompleks sifatni ta’minlash tizimini** yaratish.

# LOYIHA TO‘G‘RISIDA UMUMIY MA’LUMOT

## *****Loyiha komponentlari*****

Loyiha quyidagi oltita asosiy komponentdan iborat:

### ****1. Inklyuziv va o‘quvchi uchun qulay ta’lim muassasalariga kirishni yaxshilash****

Xalqaro standartlarga mos keluvchi zamonaviy va inklyuziv maktablarni qurish. Ushbu maktablar barcha o‘quvchilar, jumladan, nogironligi bo‘lgan bolalar ehtiyojlarini hisobga olgan holda loyihalashtiriladi.

### ****2. Ta’lim xizmatlari sifati va samaradorligini oshirish****

Ta’lim tizimini isloh qilish, o‘quv dasturlarini modernizatsiya qilish, o‘qituvchilarning kasbiy rivojlanishini ta’minlash va ta’lim sifatini baholash tizimlarini joriy etish orqali o‘quvchilar bilim darajasini oshirish.

### ****3. Maktabgacha ta’lim sifati yaxshilanishi****

Erta bolalik ta’limi va rivojlanish standartlari yangilangan pedagogik metodlar va maktabgacha ta’lim muassasalari xodimlarining salohiyatini oshirish orqali maktabgacha ta’lim sifatini mustahkamlash.

### ****4. Loyihani boshqarishni qo‘llab-quvvatlash****

Maxsus tashkil etilgan LAOG rahbarligida loyiha faoliyatini samarali amalga oshirish, muvofiqlashtirish, monitoring va baholashni ta’minlash uchun texnik va ma’muriy yordam ko‘rsatish.

### ****5. Moliyaviy audit xizmatlari****

Loyihaning moliyaviy hisobotlari xalqaro standartlarga muvofiqligini ta’minlash, shaffoflik va hisobdorlikni kuchaytirish maqsadida mustaqil moliyaviy auditlar o‘tkaziladi.

### ****6. Favqulodda vaziyatlarga javob chora-tadbirlari komponenti****

Kutilmagan favqulodda holatlar yoki tabiiy ofatlarga tezkor javob berish uchun loyiha mablag‘larini moslashuvchan ravishda qayta taqsimlash imkonini beruvchi mexanizm.

## *****Infrastruktura rivoji*****

**1-komponent** doirasida loyiha O‘zbekistonning turli hududlarida **58 ta zamonaviy ta’lim muassasasini qurishni** qo‘llab-quvvatlaydi. Qurilish quyidagi hududlarda amalga oshiriladi: **Qoraqalpog‘iston Respublikasi, Xorazm, Farg‘ona, Andijon, Namangan, Buxoro, Navoiy, Samarqand, Surxondaryo, Qashqadaryo, Jizzax viloyatlari, Toshkent viloyati va Toshkent shahri**.

Mazkur tashabbusni yo‘naltirish maqsadida **besh turdagi standart namunaviy loyiha** ishlab chiqilgan va rasmiy tasdiqlangan. Ushbu loyihalarda **inklyuziv me’moriy yechimlar** inobatga olingan bo‘lib, nogironligi bo‘lgan o‘quvchilar uchun to‘liq kirish imkoniyati va qulay ta’lim muhiti yaratilishi ta’minlanadi.

**1-jadval. Yangi qurilish obyektlari joylashuvi**

|  |  |  |  |
| --- | --- | --- | --- |
| **T/r** | **Hudud va tuman nomi** | **Joylashuvi** | **Maktab quvvati***(o‘rin)* |
| **3** | **Qoraqalpog‘iston Respublikasi** |  | **3 960** |
| 1 | Nukus shahri | “Obod Makon” MFY | 1 650 |
| 2 | Qorao‘zak tumani | “Kutli Maqa” MFY | 660 |
| 3 | To‘rtkul tumani | “Yangiobod” MFY | 1 650 |
| **8** | **Andijon viloyati** |  | **8 580** |
| 1 | Andijon shahri | “Sadoqat” MFY | 1 650 |
| 2 | Asaka tumani | “Uchtosh” MFY | 990 |
| 3 | Asaka tumani | “Olaqanot” MFY | 660 |
| 4 | Andijon tumani | “O‘rikzor” MFY | 990 |
| 5 | Andijon tumani | “Guzar” MFY | 990 |
| 6 | Andijon tumani | “Qumko‘cha" MFY | 990 |
| 7 | Andijon tumani | “Yuksalish” MFY | 1 650 |
| 8 | Baliqchi tumani | “Sherobod” MFY | 660 |
| **1** | **Buxoro viloyati** |  | **1 650** |
| 1 | Buxoro shahri | “Bahouddin Naqshband” MFY | 1 650 |
| **3** | **Jizzax viloyati** |  | **4 950** |
| 1 | Baxmal tumani | “Oktosh” MFY | 1 650 |
| 2 | G‘allaorol tumani | “Lalimikor” MFY | 1 650 |
| 3 | Do‘stlik tumani | “Sanoatchilar” MFY | 1 650 |
| **8** | **Qashqadaryo viloyati** |  | **12 210** |
| 1 | Qarshi shahri | “Kavali” MFY | 1 650 |
| 2 | Qarshi shahri | “Navo” MFY | 1 650 |
| 3 | Dehqonobod tumani | “Oydin yo‘li” MFY | 1 650 |
| 4 | Qarshi tumani | “Chaman” MFY | 660 |
| 5 | Yakkabog‘ tumani | “Obod” MFY | 1 650 |
| 6 | Shaxrisabz shahri | “Zargarlik” MFY | 1 650 |
| 7 | Shaxrisabz shahri | “Yashil Diyor” MFY | 1 650 |
| 8 | Nishon tumani | “Yoshlar Diyori” MFY | 1 650 |
| **2** | **Navoiy viloyati** |  | **1 650** |
| 1 | Navoiy shahri | 18-b kichik tuman | 1 650 |
| 2 | Navoiy shahri | “Yoshlik” MFY | 1 650 |
| **3** | **Namangan viloyati** |  | **2 310** |
| 1 | Pop tumani | “Mirishkor” MFY | 990 |
| 2 | Chust tumani | “Chust Gulzori” MFY | 990 |
| 3 | Kosonsoy tumani | “Soycha” MFY | 330 |
| **7** | **Samarqand viloyati** |  | **7 590** |
| 1 | Samarqand shahri | Massivv Karasuv, “Bakhodir Yalangtush” MFY | 1 650 |
| 2 | Ishtixon tumani | Massiv Ko‘tarma, “Ko‘tarma” MFY | 990 |
| 3 | Kattaqo‘rg‘on tumani | Massiv Kadan, “Kadan” MFY | 990 |
| 4 | Oqdaryo tumani | “Taraqqiyot” MFY | 990 |
| 5 | Samarqand tumani | “Mirzo Ulug‘bek” MFY | 990 |
| 6 | Urgut tumani | “Chorraha”. MFY | 990 |
| 7 | Pastdarg‘om tumani | “Chortut” MFY | 990 |
| **5** | **Surxondaryo viloyati** |  | **5 280** |
| 1 | Termiz shahri | “Kattabog‘” MFY | 990 |
| 2 | Termiz tumani | “Yangiobod” MFY | 1 650 |
| 3 | Boysun tumani | “Shursoy” MFY | 990 |
| 4 | Oltinsoy tumani | “Ipak” MFY | 990 |
| 5 | Sho‘rchi tumani | “Joyilma” MFY | 660 |
| **4** | **Toshkent viloyati** |  | **2 640** |
| 1 | Bekobod tumani | “Dalvarzin” MFY | 660 |
| 2 | O‘rta Chirchiq tumani | “Taraqqiyot” MFY | 660 |
| 3 | Parkent tumani | “Qizilsoy” MFY | 660 |
| 4 | Chinoz tumani | “Yallama” MFY | 660 |
| **7** | **Farg‘ona viloyati** |  | **9 900** |
| 1 | Marg‘ilon shahri | Yangi Margilon, “Yuksalish” MFY | 1 650 |
| 2 | Farg‘ona shahri | “O‘rmonchilar” MFY | 660 |
| 3 | Quvasoy shahri | “Pakana” MFY | 1 650 |
| 4 | Bag‘dod tumani | “Do‘stlik” MFY | 1 650 |
| 5 | Yazyovon tumani | “Yoshlik” MFY | 1 650 |
| 6 | Farg‘ona tumani | “Beruniy” MFY | 990 |
| 7 | Qo‘qon shahri | “Muqumiy” MFY | 1 650 |
| **3** | **Xorazm viloyati** |  | **3 960** |
| 1 | Urganch shahri | “Ziyokor” MFY | 1 650 |
| 2 | Qo‘shko‘pir tumani | “Kunazey” MFY | 1 650 |
| 3 | Yangibozor tumani | “Iftihor” MFY | 660 |
| **4** | **Toshkent shahri** |  | **6 600** |
| 1 | Mirzo Ulug‘bek tumani | “Jasorat” MFY | 1 650 |
| 2 | Sergeli tumani | “Keng Makon” MFY | 1 650 |
| 3 | Yashnobod tumani | “Bog‘bon” MFY | 1 650 |
| 4 | Yangihayot tumani | “Hushnood” MFY | 1 650 |

*\*MFY-Mahalla fuqarolar yig‘ini. Maktablarning joylashuvi va quvvati (sig‘imi) viloyat hokimiyatlarining takliflariga qarab o‘zgarishi mumkin.*

**Ta’lim jihozlari va inventarlari.** Yangi ta’lim muassasalarini jihozlash uchun zamonaviy ta’lim va axborot texnologiyalari uskunalari hamda inventarlarni, shu jumladan, maxsus ehtiyojli bolalarni moslashtirish va integratsiya qilish uchun maxsus jihozlarni xarid qilish.

**Umumiy o‘rta ta’lim tizimini takomillashtirish.** Umumiy o‘rta ta’lim tizimida islohotlarni amalga oshirish. Maxsus ta’lim ehtiyojlariga ega bolalar uchun ta’lim xizmatlari sifatini oshirish. Ta’lim dasturlarini takomillashtirish, shu jumladan nogironligi bo‘lgan bolalar uchun qulay o‘quv sharoitlarini yaratish maqsadida inklyuziv ta’lim komponentlarini joriy etish.

**Maktabgacha ta’lim tizimini takomillashtirish.** Maktabgacha ta’lim tizimini yanada rivojlantirish – pedagoglar salohiyatini oshirish, o‘qituvchilar uchun qo‘llanmalarni ishlab chiqish, o‘quv-uslubiy materiallarni xarid qilish hamda erta bolalik rivojlanishini monitoring qilish tizimini ishlab chiqish.

# ****MASLAHAT XIZMATI VAZIFALARI****

Maslahat xizmatining asosiy maqsadi – maktablar qurilishi uchun batafsil (ishchi) loyiha hujjatlarini, jumladan qurilish ishlarining, shuningdek maktab jihozlari va mebellarining texnik tavsiflarini ishlab chiqishdan iborat.

**5. MASLAHAT (KONSULTANT) XIZMATLARI KO‘LAMI**

Bolalarning rivojlanish imkoniyatlarini kengaytirish uchun umumiy ta'lim muassasalarida maxsus pedagogikani amalga oshirishni ta’minlaydigan muassasalarni yaratishga zarurat mavjud.

Ijro etuvchi tashkilot tomonidan yangi maktablarni qurish uchun 4 ta namunaviy loyihalar tayyorlangan va tasdiqlangan bo‘lib, ularda nogiron bolalar uchun muhandislik echimlari hisobga olingan.

**Jadval 2: Namunaviy loyihalar**

|  |  |  |
| --- | --- | --- |
| **Namunaviy loyihalar** | **Maktab quvvati** | **Sinfxonalar soni** |
| 1-Namunaviy loyiha | 330 ta o‘quv o‘rni | 11 |
| 2-Namunaviy loyiha | 660 ta o‘quv o‘rni | 22 |
| 3-Namunaviy loyiha | 990 ta o‘quv o‘rni | 33 |
| 4-Namunaviy loyiha | 1650 ta o‘quv o‘rni | 55 |

Yuqoridagi 1-jadvalda ko‘rsatib o‘tilgan maktablar uchun qurilish ishlarining batafsil loyihalari, jumladan texnik tavsiflar va qurilish hajmlari miqdori loyiha tashkiloti tomonidan tayyorlanadi. Maktablar soni ko‘pligini hisobga olib, loyihalash va qurish bosqichma-bosqich amalga oshirilishi ko‘zda tutilgan.

Maktablar qurilishi mamlakatning turli hududlarida amalga oshiriladi. Qurilish ustidan samarali nazoratni ta’minlash uchun quyidagi mexanizm tadbiq qilinadi:

|  |  |  |  |  |
| --- | --- | --- | --- | --- |
| **Qurilish yili** | **2-yil** | **3-yil** | **4-yil** | **5-yil** |
| Maktablar soni | 15 | 20 | 16 | 7 |

Qurilishga yuqorida aytib o‘tilgan bosqichma-bosqich yondashuv amalga oshiriladi, bu esa mavjud imkoniyatlari doirasida har bir maktabni sifatli nazorat qilish imkonini beradi.

Loyiha tashkiloti zarur loyiha chizmalari va hujjatlarini tayyorlash, taqdim etish va nazorat qilishni, ruxsatnomalarni o‘z vaqtida olishni ta’minlaydi. Shuningdek, loyihachi tashkilot tegishli hujjatlarni rasmiylashtirish, to‘lovlarni amalga oshirish va yozishmalar monitoringini ta‘minlash uchun LAOG bilan yaqindan birga ishlaydi.

***5.1. LOYIHA TASHKILOTIGA YUKLANADIGAN VAZIFALARNING BATAFSIL TA’RIFI***

**1-vazifa: Loyihani boshlash va mavjud ma’lumotlarni ko‘rib chiqish**

Loyiha tashkiloti LAOG tomonidan taqdim etilgan barcha mavjud texnik ma’lumotlarni ko‘rib chiqish orqali loyiha ishlarini boshlashi kerak. Bunga topografik va geotexnik ma’lumotlar, shuningdek, qurilish uchun ajratilgan yer maydonlariga oid tadqiqotlar kiradi. Loyiha tashkiloti, loyihlashni dastlabki bosqichlaridan, loyihani takomillashtirish, xarajatlarni optimallashtirish va yashil texnologiyalarni qo‘llash imkoniyatlarini baholaydi.

**Taqdim etiladigan hisobotlar:**

• Mavjud ma’lumotlar va avvalgi maktab loyihalari bo'yicha texnik hisobot;

• Ma’lumotlar bo‘shlig’ini aniqlash bo‘yicha hisobot;

Barcha tadbirlar O‘zbekiston Respublikasi Qurilish vazirligi tomonidan belgilangan milliy standartlar va texnik shartlarga muvofiq bo‘lishi kerak.

**2-vazifa:** **Qo‘shimcha dala tadqiqotlarini o‘tkazish**

Loyiha tashkiloti loyihalarning ishonchliligini oshirish uchun har qanday yetishmayotgan yoki qo‘shimcha dala tadqiqotlarini amalga oshiradi. Bularga yangilangan tuproq sinovlari, cho‘kindi tahlillari, suv sathi o‘lchovlari va mahalliy qurilish materiallarini aniqlash kabilar kiradi.

**Taqdim etiladigan hisobotlar:**

• Batafsil dala tadqiqotlari hisobotlari

• Geotexnik va gidrologik sinov natijalari

• Mahalliy mavjud materiallarning qisqacha ma’lumoti.

Maslahatchi (Loyiha tashkiloti) batafsil loyihani amalga oshirish uchun barcha dala tadqiqotlarini (topografik, geotexnik va yer usti/yer osti ma’lumotlari) o‘tkazishi kerak. Ish ko‘lami loyihaga ta’sir qilishi mumkin bo’lgan barcha qo’shni hududlarni qamrab olishi kerak. Infratuzilmani loyihalash uchun topografik tadqiqotlarga qo‘yiladigan talablar quyidagilardan iborat bo‘lishi kerak:

* yangi nazorat (yo‘naltiruvchi) nuqtalari va yo‘nalish belgilarini o‘rnatish;
* chegaralar, yo‘llar, mulklar, daraxtlar va yashilliklar, topografiya va boshqalarni topografik suratga olish;
* yer osti kommunal tarmoqlarini (liniyalarini) aniqlash;
* topografik suratga olish chizmalari.

Sifatli loyiha hujjatlarini ishlab chiqish uchun, muhandislik-geologik tadqiqotlar rejalashtirilgan qurilish hududining (joy, yer, yo‘nalish) muhandislik-geologik sharoitlarini, shu jumladan relyefi, geomorfologik, seysmik, gidrogeologik sharoitlarini, geologik tuzilishini, tarkibini, tuproqlarning holati va xususiyatlarini, geologik jarayonlar va hodisalarni, ishlab chiqilgan (qurilayotgan) obyektlarning o‘zgarishi sharoitlarini har tomonlama o‘rganishni ta’minlashi kerak. Tadqiqotlarni o‘tkazishda QMQ 1.02.07-97 “Qurilish uchun muhandislik tadqiqotlari”ga rioya qilinishi kerak.

Tadqiqot oxirida loyiha tashkiloti amalga oshirilgan ishlar bo‘yicha hisobotlar tayyorlaydi. Topografik suratga olish natijalari normativ hujjatlarga muvofiq elektron shaklda ham taqdim etiladi.

Tadqiqot metodologiyasi va hujjatlari O‘zbekiston milliy geotexnika va atrof-muhitni muhofaza qilish qoidalari talablariga muvofiq bo‘lishi kerak.

**3-vazifa: Loyihani konseptual yechimi va maketini ishlab chiqish**

Maslahatchi (Loyiha tashkiloti) maktabgacha taʼlim va maktab taʼlimi vazirligi tomonidan taqdim etilgan namunaviy maktab loyihalaridan (maket) foydalangan holda joylarga moslashtirilgan loyihani konseptual yechimlarini ishlab chiqadi. Bular sinf o‘lchamlari me’yorlari, hudud sharoitidan kelib chiqib obyektni funktsional rejalashtirishga asoslanadi.

**Taqdim etiladigan hisobotlar:**

• Har bir obyektga moslashtirilgan konseptual loyihaviy yechimlar;

• 3D vizual taqdimotlar (AutoCAD, PDF);

• LAOG tomonidan kelishilgan yakuniy loyihalar;

Loyihani rejalashtirish O‘zbekiston Respublikasining qonunchiligiga mos ravishda qurilsih qoidalari va normalari (QMQ) hamda shaharsozlik kodeksiga (ShNQ) muvofiq amalga oshirilishi kerak.

### ****4-vazifa: Barqarorlik, chidamlilik va bolalar uchun qulaylikni integratsiya qilish****

Maslahatchi maktab loyihalariga energiya tejamkor, iqlimga mos va bolalar uchun qulay elementlarni integratsiya qilishi lozim. Asosiy jihatlar quyidagilarni o‘z ichiga oladi: quyosh energiyasidan foydalanish, tabiiy shamollatish, mahalliy iqlim sharoitlariga moslashuv va zilzilabardoshlik.

**Taqdim etiladigan hisobotlar:**

* Barqarorlik va “yashil arxitektura” bo‘yicha loyihaviy strategiya;
* Zilzila va xavfsizlikka oid texnik xulosa;
* Loyihaning mahalliy va xalqaro me’yorlarga muvofiqlik matritsasi.

Barcha barqaror loyihaviy yechimlar Qurilish va uy-joy kommunal xo'jaligi vazirligi tomonidan tasdiqlangan milliy energiya samaradorligi me’yorlari va seysmik xavfsizlik standartlariga mos bo‘lishi shart.

**5-vazifa: Batafsil muhandislik loyihasi paketlarini tayyorlash**

Maslahatchi har bir maktab uchun to‘liq Batafsil muhandislik loyihasi paketlarini tayyorlashi lozim, jumladan:

* Me’moriy va konstruktiv chizmalar;
* Elektr, suv ta’minoti va kanalizatsiya tizimlari;
* Ish hajmi hisob-kitoblari (Bill of Quantities – BOQ) va uskunalar (jihoz) hamda mebellarning texnik tavsiflari;
* Tanlov (tender) hujjatlari va ish grafigi.

Maslahatchi zaruratga muvofiq, loyiha elementlarining har biri bo‘yicha muhandislik loyihasini ishlab chiqishi va batafsil ishchi loyihalarni tayyorlashi kerak. Bu loyihalar quyidagilarni o‘z ichiga oladi:

* To‘liq texnik tavsiflar;
* Ish paketlari (O‘zbekiston qurilish sohasidagi joriy holat bo‘yicha bozor tahliliga asoslangan holda, mahalliy va mintaqaviy pudratchilar salohiyatini hisobga olgan holda).

Barcha tegishli loyiha hisob-kitoblari, yo‘nalish xaritalari, sun’iy yo‘ldosh va havo suratlari, ish jadvallari, sxemalar va chizmalar **Buyurtmachiga** qog‘oz va/yoki elektron shaklda taqdim etiladi.

**Taqdim etiladigan hisobotlar:**

**Har bir maktab uchun to‘liq Batafsil muhandislik loyihasi paketi quyidagilarni o‘z ichiga oladi:**

* Texnik hisobotlar;
* Chizmalar (AutoCAD, PDF formatda);
* Ish hajmi hisob-kitoblari va smetalar (Excel formatda);
* Texnik tavsiflar.

Maslahatchi FIDIC Red Book asosida amalga oshiriladigan loyiha elementlari uchun **batafsil hajm va narxlar ro‘yxati (BOQ)** ni tayyorlaydi. BOQ quyidagi maqsadlar uchun yetarlicha ma’lumotni o‘z ichiga oladi:
(i) ishtirokchilarga aniq va asosli takliflar tayyorlash imkonini berish;
(ii) Buyurtmachi va pudratchilar tomonidan bajarilgan ishlar hajmini davriy baholash.

BOQ tarkibida qurilish ishlari vaqtida yuzaga keladigan vaqtinchalik ekologik ta’sirlar bo‘yicha **atmosfera va atrof-muhitga ta’sirni yumshatish choralarining ro‘yxati** ham bo‘lishi kerak.

Maslahatchi quyidagilarni hisoblab chiqadi:

* Loyiha obyektlari uchun zarur elektr ta’minoti ehtiyoji, shu jumladan avariyaviy (zaxira) variantlar;
* Energiya tejovchi konsepsiyalar, elektr xarajatlarini kamaytirish uchun samarali yechimlar.

Uskunalarni to‘g‘ri tanlash va o‘lchamini optimallashtirish uchun.Maslahatchi barcha tegishli **tahlil va hisoblash ishlarini** olib boradi,

Barcha Batafsil muhandislik loyihasi hujjatlari O‘zbekiston Respublikasining “Loyiha va qurilish normalari”ga qat’iy muvofiq tayyorlanadi (shu jumladan, Qurilish me’yorlari va qoidalari, Davlat standarti (GOST) va boshqa amaldagi texnik me’yorlarga muvofiq).

Chizmalar quyidagi o‘lchamdagi masshtablarda taqdim etiladi:

* Gorizontal – 1:500
* Vertikal – 1:100

### ****6-vazifa: Loyihalarning muvofiqligini tasdiqlovchi xulosalar va ruxsatnomalarni olish****

Maslahatchi barcha zarur tashkilotlar bilan hamkorlikda quyidagi ruxsat va xulosalarni olish bo‘yicha ishlarni muvofiqlashtiradi: davlat ekspertizasi, ekologik ekspertiza hamda qurilish ishlari uchun barcha kerakli ruxsatnomalar. Bu ishlar mahalliy arxitektura va shaharsozlik bo‘limlari bilan bevosita hamkorlikda amalga oshiriladi.

### ****Taqdim etiladigan hisobotlar:****

* Davlat ekspertiza organidan **ekspert xulosasi (ijobiy qaror);**
* **Atrof-muhitga ta’sirni baholash** bo‘yicha **ekologik xulosa guvohnomasi;**
* **Qurilish uchun ruxsatnomalar** va ular bilan bog‘liq **muloqot yozuvlari (log fayllar);**
* **Arxitektura-rejalashtirish topshirig‘i (APZ-1 va APZ-2);**
* **Arxitektura va shaharsozlik kengashining xulosasi;**
* **Geologik va ekologik xulosa;**
	+ **Tegishli tashkilotlardan olingan xulosalar**, jumladan, elektr tarmoqlari, gaz ta’minoti, ichimlik suvi va oqova suv tizimlari, yo‘l qurilishi, telefon va internet aloqasi, yong‘in xavfsizligi, hamda boshqa tegishli tashkilotlar;
	+ batafsil loyiha hujjati nogironligi boʼlgan shaxslarga sharoitlar yaratish boʼyicha shaharsozlik norma va qoidalarida belgilangan talablarga muvofiqligi yuzasidan majburiy ekspertizadan oʼtkaziladi;
* Yuqorida qayd etilganlardan tashqari **qurilish bo‘yicha zarur barcha boshqa ruxsat hujjatlari**.

Yuqorida qayd etilgan barcha ruxsatnomalar va tasdiqlovchi hujjatlarni olish bilan bog‘liq xarajatlar **Maslahatchi tomonidan qoplanadi**.

Maslahatchi barcha loyiha hujjatlari **tegishli davlat ekspertiza organlari tomonidan tasdiqlanishini** va **davlat infratuzilmasiga oid amaldagi qonunlar hamda me’yoriy hujjatlarga to‘liq mos bo‘lishini** ta’minlashi shart.

### ****7-vazifa: Atrof-muhit va ijtimoiy ta’sirlarni baholash****

ITB va milliy talablarni bajarish maqsadida, Maslahatchi **atrof-muhit va ijtimoiy ta’sirlarni baholash (Environmental and Social Impact Assessment – ESIA)** ishlarini amalga oshiradi hamda **obyektga xos atrof-muhitni boshqarish rejalari (Site-specific Environmental Management Plan – SEMPs)** ni tayyorlaydi. Bu hujjatlar mahalliy aholiga va atrof-muhitga bo‘lgan potensial ta’sirlarni baholash va yumshatishga xizmat qiladi.

**Taqdim etiladigan hisobotlar:**

* Atrof-muhit va ijtimoiy ta’sirni baholash bo‘yicha hisobotlar;
* Har bir obyekt uchun maxsus atrof-muhitni boshqarish rejasi (SEMP).

**Talab:** Atrof-muhit bo‘yicha barcha hujjatlar **O‘zbekiston Respublikasining “Ekologik ekspertiza to‘g‘risida”gi Qonuni** va **ITB (Xalqaro moliya institutlarining) ekologik yo‘riqnomalariga** muvofiq bo‘lishi shart.

### ****8-vazifa: Xarajatlarni baholash va materiallar spetsifikatsiyasi****

Maslahatchi mavjud bozor narxlariga asoslangan **aniq qurilish xarajatlari smetalarini** tayyorlaydi va **alternativ xarajatni tejovchi dizayn yechimlari**ni ishlab chiqadi, bunda funksional talablar saqlanib qoladi.

**Taqdim etiladigan hisobotlar:**

* Qurilish xarajatlari bo‘yicha maxfiy baholar;
* Qurilish materiallari va uskunalar ro‘yxati;
* Xarajatlarni optimallashtirish bo‘yicha takliflar va ularning asoslari.

**Talab:** Xarajatlar hisob-kitobi **bozor narxlariga** asoslangan bo‘lishi, shuningdek **O‘zbekiston Respublikasining davlat xaridlari va qurilish narxlari** bo‘yicha amaldagi me’yorlariga muvofiq tuzilishi lozim.

### ****9-vazifa: Qurilish jarayonida mualliflik nazorati****

Maslahatchi loyiha hujjatlarining qurilish maydonchasida **ijrosini doimiy ravishda nazorat qiladi**. Bu quyidagilarni o‘z ichiga oladi: konstruktsion ishlarni tekshirish, material sifati bo‘yicha tasdiqlash, texnik muammolarni joyida hal etish.

**Taqdim etiladigan hisobotlar:**

* Qurilish maydonchasidagi nazorat hisobotlari;
* Aniqlangan muammolar bo‘yicha jurnal va texnik maslahatlar;
* Yakuniy qurilishni topshirish dalolatnomasi.

**Talab:** Mualliflik nazorati **tasdiqlangan batafsil muhandislik loyihasiga** va **O‘zbekiston Respublikasining amaldagi qurilish nazorati me’yorlariga** to‘liq mos bo‘lishi lozim.

### ****10-vazifa: Hisobot va hujjatlarni topshirish****

Maslahatchi barcha zaruriy hisobotlar va batafsil muhandislik loyiha hujjatlarini **LAOG va MMTV tomonidan tasdiqlangan shakl, til va standartlarga muvofiq** tayyorlab va topshirishi lozim.

**Taqdim etiladigan hisobotlar:**

* Har bir maktab uchun boshlang‘ich va yakuniy batafsil muhandislik loyiha hisobotlari
* Dizayn fayllari quyidagi formatlarda:
	+ MS Word (hisobotlar)
	+ MS Excel (xarajat jadvallari)
	+ AutoCAD va PDF (chizmalar)
* Har bir obyekt uchun: **4 ta bosma nusxa + 1 ta raqamli nusxa (CD diskda)**

**Talab:** Hujjatlarning formati, tuzilishi va texnik mazmuni **Qurilish va uy-joy kommunal xo‘jaligi vazirligi tomonidan tasdiqlangan milliy loyiha-hujjatlashtirish talablariga** muvofiq bo‘lishi shart.

# SHARTNOMA MUDDATI VA TANLASH USULI

Ushbu topshiriq bo‘yicha shartnoma belgilangan yakuniy summaga tuziladi va konsultatsiya xizmatlarining boshlanish sanasi 2025-yilning uchinchi choragiga rejalashtirilgan. Batafsil loyihalashtirish ishlarini amalga oshirish muddati 8 (sakkiz) oyni tashkil etadi, bu muddatga “Shaharsozlik hujjatlarini ekspertizadan o‘tkazish davlat unitar korxonasi” (yoki uning hududiy filiallari) tomonidan batafsil loyiha hujjatlari bo‘yicha ijobiy ekspert xulosasini olish ham kiradi. Mualliflik nazorati esa qurilish ishlari yakunlanguniga qadar amalga oshiriladi. Mualliflik nazorati uchun belgilangan yakuniy muddat batafsil loyihalashtirish bosqichi tugaganidan so‘ng 48 oyni tashkil etadi. Konsultantni tanlash usuli: Islom Taraqqiyot Bankining loyihalarni moliyalashtirish doirasida “Konsultatsion xizmatlarni xarid qilish bo‘yicha qo‘llanma” (2019-yil aprel oyida chop etilgan, 2023-yil fevral oyida qayta ko‘rib chiqilgan)ga muvofiq, konsultantning malakasiga asoslangan tanlov usuli orqali amalga oshiriladi.

# JAMOA TARKIBI VA MALAKA TALABLARI

***1. Umumiy tajriba***

Konsultant qonuniy ro‘yxatdan o‘tgan va faoliyat yuritayotgan yuridik shaxs bo‘lishi hamda arxitektura, muhandislik loyihalash va qurilish bo‘yicha konsultatsion xizmatlar sohasida kamida 10 yillik professional tajribaga ega bo‘lishi kerak. Kompaniya jamoat infratuzilmasi sohasida, afzal hollarda ta’lim yoki ijtimoiy sektorda, bir nechta loyihalarni muvaffaqiyatli amalga oshirgan bo‘lishi lozim.

* Yuridik ro‘yxatdan o‘tganligini tasdiqlovchi hujjat va firma profili
* Konsultatsion xizmatlar bo‘yicha kamida 10 yillik umumiy tajriba

***2. Maxsus tajriba***

Konsultant keng ko‘lamli infratuzilma loyihalari, xususan, ta’lim sektori uchun batafsil dizaynni ishlab chiqishda tasdiqlangan tajribani namoyish qilishi kerak.

Kompaniya so‘nggi 7 yil ichida quyidagi yo‘nalishlarda kamida uchta (3) o‘xshash topshiriqni muvaffaqiyatli bajargan bo‘lishi lozim:

* Davlat infratuzilmasi obyektlari (afzal hollarda maktablar yoki shunga o'xshash obyektlar) uchun batafsil muhandislik loyihalarini ishlab chiqish;
* Islom taraqqiyot banki, Osiyo taraqqiyot banki, Jahon banki yoki shunga o‘xshash Xalqaro moliyaviy institutlar bilan ishlash tajribasi – afzallik sifatida hisoblanadi.

Har bir tavsiya etilgan loyiha quyidagilarni o‘z ichiga olishi kerak:

* Taqdim etilgan xizmatlar tavsifi (Batafsil loyihalashtirish hujjatlari, mualliflik nazorati, ruxsatnomalar olish);
* Loyihaning ko‘lami (joylar soni, maktab turlari).

### 3. Texnik salohiyat

Kompaniyada quyidagi asosiy texnik yo‘nalishlar bo‘yicha ichki yoki qonuniy asosda jalb etilgan mutaxassislar mavjud bo‘lishi kerak:

* Shaharsozlik va arxitektura loyihalashtirish ishlari;
* Strukturaviy muhandislik (shu jumladan seysmik loyihalash);
* Elektr va mexanik muhandislik;
* Ekologik va ijtimoiy xavfsizlik choralarini ishlab chiqish;
* Narxlarni baholash va xarid hujjatlarini tayyorlash;
* O‘zbekistonda ruxsatnomalarni olish va tasdiqlash jarayonlarini muvofiqlashtirish;
* Malakali ko‘p sohalik jamoa mavjudligi (asosiy mutaxassislar rezyumelari);
* Ko‘p obyektli topshiriqlarni samarali boshqarish qobiliyati.

### 4. Yuridik va normativ huquqiy muvofiqlik

Konsultant quyidagi talablarga javob berishi kerak:

* O‘zbekiston Respublikasida muhandislik va loyihalash faoliyatini amalga oshirish uchun litsenziyaga yoki ruxsatga ega bo‘lish;
* Qurilish vazirligi tomonidan tasdiqlangan milliy loyihalash standartlari (shu jumladan qurilish me’yorlari va qoidalari, davlat standartlari tizimi va boshqa normativ hujjatlar)ga rioya qilish;
* Buyurtmachi yoki bog‘liq tomonlar bilan manfaatlar to‘qnashuvi bo‘lmasligi.

### 5. Mahalliy mavjudlik

Quyidagilarni ta’minlash maqsadida O‘zbekistonda faoliyat yuritayotgan yoki hamkorlik qiluvchi firmalarga ustunlik beriladi:

* Obyektlar joylashgan hududlarda samarali texnik tadqiqotlar o‘tkazish;
* Ruxsat olish bo‘yicha mahalliy tashkilotlar bilan samarali hamkorlik qilish;
* Qurilish davrida mualliflik nazoratini samarali amalga oshirish.

### 6. Asosiy mutaxassislar

Quyidagi asosiy mutaxassislar talab etiladi, har biri uchun eng kam malaka talablari ko‘rsatilgan:

|  |  |  |
| --- | --- | --- |
| **T/r** | **Lavozim nomi** | **Eng kam malaka talablar** |
| 1 | **Jamoa rahbari / Bosh loyihachi** | - Qurilish muhandisligi yoki tegishli sohada universitet magistri darajasi - Kamida 15 yillik kasbiy tajriba - Davlat infratuzilmasi yoki maktab loyihalash loyihalarida guruh rahbari sifatida kamida 5 ta shu kabi topshiriqlar – Ko‘p tarmoqli guruhlarni boshqarish va davlat idoralari bilan muvofiqlashtirish bo'yicha tasdiqlangan tajriba – O‘zbekistonning davlat standarti, qurilish me’yorlari va boshqa loyihalash standartlarini chuqur bilish. |
| 2 | **Arxitektor** | - Arxitektura bo‘yicha magistr darajasi - Loyihalash bo‘yicha kamida 10 yillik tajriba - Maktab yoki jamoat binolarini loyihalash bilan bog‘liq kamida 3 ta loyiha - Inklyuziv va bolalar uchun qulay arxitektura me’yorlari bilan tanishish - Rejalashtirish, 3D modellashtirish va AutoCAD dasturida ishlash ko‘nikmasi. |
| 3 | **Qurilish muhandisi** | - Qurilish yoki qurilish muhandisligi bo‘yicha bakalavr darajasi - Konstruktiv loyihalash bo‘yicha kamida 10 yillik tajriba - Qurilish me’yorlari va qoidalari standartlari bo‘yicha zilzilaga chidamli konstruktsiyalar bo‘yicha amaliy tajriba - Jamoat binolari yoki maktablarda ish tajribasi afzallik beriladi. |
| 4 | **Elektr muhandisi** | - Elektrotexnika bo‘yicha bakalavr darajasi - Qurilish xizmatlari va energiya tejovchi elektr tizimlarini loyihalash bo‘yicha kamida 8 yillik tajriba - Davlat elektr infratuzilmasi bo‘yicha milliy kodlarni bilish - Quyosh integratsiyasi bo‘yicha tajriba afzallik hisoblanadi. |
| 5 | **Issiqlik ta’minoti, shamollatish va konditsioner tizimi (Heating, Ventilation, and Air Conditioning –HVAC) muhandisi** | - Mexanik yoki HVAC muhandisligi bo‘yicha bakalavr darajasi - Ventilyatsiya va iqlim tizimlarini loyihalash bo‘yicha kamida 8 yillik tajriba - Energiyani tejaydigan va iqlimga sezgir HVAC tizimlarini bilish - Amaldagi qurilish me’yorlari va qoidalari HVAC standartlarini bilish. |
| 6 | **Suv ta’minoti va kanalizatsiya muhandisi** | - Fuqarolik, sanitariya yoki gidrotexnika muhandisligi bo'yicha bakalavr darajasi - Kommunal loyihalash bo'yicha kamida 8 yillik tajriba - Institut yoki jamoat binolarida WASH tizimlari bilan kuchli tajriba - Atrof-muhitga muvofiqlik va sanitariya loyihalash me’yorlarini bilish. |
| 7 | **Atrof-muhit bo‘yicha mutaxassis** | - Ekologiya, atrof-muhit muhandisligi yoki tegishli yo‘nalish bo‘yicha bakalavr darajasi - ESIA (Atrof-muhit va ijtimoiy ta’sirlarni baholash) hamda SEMP (Obyektga xos ekologik boshqaruv rejasi) hujjatlarini tayyorlash bo‘yicha **kamida 8 yillik amaliy tajribaga ega** bo‘lishi kerak - Ko‘p tomonlama moliyaviy institutlar (masalan, ITB, OTB, Jahon banki) atrof-muhitni muhofaza qilish bo‘yicha ish tajribasi – O‘zbekistonning “Ekologik ekspertiza to‘g‘risida”gi qonunini bilish.  |
| 8 | **Smeta muhandisi / Miqdor bo‘yicha baholovchi** | - Qurilish muhandisligi, qurilish iqtisodiyoti yoki miqdorni o‘lchash bo‘yicha ma’lumot - Davlat infratuzilmasi uchun xarajatlarni baholash bo‘yicha kamida 8 yillik tajriba - Ish hajmlari ro‘yxati**,** xarajat jadvallarini tayyorlash va bozor asosidagi narxlarni qo‘llash tajribasi - Bozor narxlari bilan ishlash ko‘nikmasi - O‘zbekistonning davlat xaridlari bo‘yicha reglamentlarini bilish. |
| 9 | **AutoCAD mutaxassisi** | - Loyihalash yoki chizma tayyorlash bo‘yicha diplom yoki texnik malaka - Fuqarolik yoki qurilish loyihalari bo‘yicha **AutoCAD** dasturida kamida 5 yillik tajriba - 2D va 3D chizmalar, reja va loyihaviy hujjatlar tayyorlashda ko‘nikmaga ega bo‘lish - Ko‘p tarmoqli jamoalarni texnik qo‘llab-quvvatlash tajribasi afzal hisoblanadi. |

Barcha mutaxassislar o‘zbek tilini mukammal bilishi shart, rus tilini bilish – afzallik.

Konsultant topshiriqlarni bajarish uchun yetarli miqdorda yordamchi xodimlarni o‘z hisobidan ta’minlashi kerak*.* Loyihani samarali boshqarish va texnik qo‘llab-quvvatlash xizmatlari mavjud bo‘lishi lozim.

Quyidagi mutaxassislar ro‘yxati keltirilgan. Biroq, Maslahatchi o‘z kasbiy mulohazasiga ko‘ra, zarur deb topilgan va vazifa uchun mos keladigan qo‘shimcha va/yoki ko‘p tarmoqli xodimlarni qo‘shishi mumkin.

**ASOSIY VA YORDAMCHI MUTAXASSISLARNING ISH VAQTI BO‘YICHA ISHTIROKI**

|  |  |  |  |  |  |  |  |
| --- | --- | --- | --- | --- | --- | --- | --- |
| **T/r** | **Lavozim nomi** |

|  |
| --- |
| **Mutaxassislar soni** |

|  |
| --- |
|  |

 |

| **Ish hajmi (oyda)** |
| --- |

|  |
| --- |
|  |

 |
| **BATAFSIL LOYIHALASHTIRISH BOSQICHI** |
| **ASOSIY MUTAXASSISLAR** |  |  |
| 1. | **Jamoa rahbari / Bosh loyihachi** | 1 | 8 |
| 2. | **Arxitektor** | 1 | 8 |
| 3. | **Konstruktor muhandis**  | 1 | 8 |
| 4. | **Elektr muhandisi**  | 1 | 8 |
| 5. | **HVAC muhandisi** | 1 | 8 |
| 6. | **Suv ta’minoti va kanalizatsiya muhandisi** | 1 | 8 |
| 7. | **Atrof-muhit bo‘yicha mutaxassis** | 1 | 8 |
| 8. | **Smeta muhandisi / Miqdor bo‘yicha baholovchi** | 1 | 8 |
| 9. | **AutoCAD mutaxassisi** | 1 | 8 |
|  **JAMI:** | **9** | **72** |
| **YORDAMCHI MUTAXASSISLAR** |  |  |
| 10. | **Smeta muhandisi / Miqdor bo‘yicha baholovchi** | 3 | 18 |
| 11. | **Loyiha muhandisi** | 3 | 18 |
| 12. | **Geodezist (yer o‘lchov ishlari bo‘yicha mutaxassis)** | 3 | 18 |
|  | **JAMI:** | **9** | **54** |

1. **YETKAZIB BERISH VA TO‘LOV JADVALLARI**

Batafsil loyihani ishlab chiqish uchun to‘lovni taqsimlash quyidagi jadvalga muvofiq amalga oshiriladi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **T/r** | **To‘lov / Hisobot nomi** |

|  |
| --- |
| **Shartnoma summasining foizi** |

|  |
| --- |
|  |

 |

|  |
| --- |
| **Taqdim etish muddati** |

|  |
| --- |
|  |

 | **To‘lov shartlari** |
| 1 | Boshlang‘ich hisobot | 5% | Shartnoma tuzilgan kundan boshlab 15 kun ichida | Buyurtmachi tomonidan hisobot va jadval tasdiqlanganidan so‘ng 10 ish kuni ichida |
| **Yakuniy batafsil loyiha** |
| 1 | 5 ta maktab uchun yakuniy loyiha | 8 % | Faoliyat boshlangandan so‘ng 2 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 2 | 5 ta maktab uchun yakuniy loyiha  | 8 % | Faoliyat boshlangandan so‘ng 3 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 3 | 5 ta maktab uchun yakuniy loyiha  | 8 % | Faoliyat boshlangandan so‘ng 3,5 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 4 | 5 ta maktab uchun yakuniy loyiha  | 8 % | Faoliyat boshlangandan so‘ng 4 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 5 | 5 ta maktab uchun yakuniy loyiha  | 8 % | Faoliyat boshlangandan so‘ng 4,5oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 6 | 5 ta maktab uchun yakuniy loyiha  | 8 % | Faoliyat boshlangandan so‘ng 5 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 7 | 5 ta maktab uchun yakuniy loyiha  | 8 % | Faoliyat boshlangandan so‘ng 5,5 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 8 | 5 ta maktab uchun yakuniy loyiha  | 8 % | Faoliyat boshlangandan so‘ng 6 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 9 | 5 ta maktab uchun yakuniy loyiha  | 8 % | Faoliyat boshlangandan so‘ng 6,5 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 10 | 5 ta maktab uchun yakuniy loyiha  | 8 % | Faoliyat boshlangandan so‘ng 7 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 11 | 8 ta maktab uchun yakuniy loyiha  | 5 % | Faoliyat boshlangandan so‘ng 8 oy ichida | Davlat ekspertizasining ijobiy xulosasi va tegishli tashkilotlar hamda Buyurtmachining tasdig‘idan so‘ng |
| 12 | Qurilish davridagi mualliflik nazorati | 10 % |  | Qurilish ishlari (58 ta maktab) yakunlangandan so‘ng |
|  | **Jami (58 ta maktab)** | **100%** |  |  |